《愧山醉简一山有作倚韵奉和》
明代·朱浙

积雨初收翠满山，丹梯石磴共跻攀。云边野色千村迥，天上松声五月寒。

坐爱岩扉当绝胜，行凭风力上孱颜。虚无未觉蓬莱远，只隔烟波百尺间。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。